Nas-T

Nas Muammar Zar Nasruddin atau lebih dikenali sebagai Nas-T (lahir 4 Oktober 1983) ialah seorang pemuzik, DJ, pengacara, pelakon dan model Malaysia. Beliau mula aktif sejak 2001 menerusi kugiran Dragon Red serta aktif sebagai DJ di kelab-kelab terkemuka di Kuala Lumpur dan kemudian menceburi bidang lakonan menerusi filem Goodbye Boys arahan Bernard Chauly pada tahun 2006.

Kerjaya
Pada tahun 2008, beliau meraih pengiktirafan menerusi watak Abu dalam siri TV KAMI dan meraih pencalonan Pelakon Pembantu Lelaki Terbaik di Festival Filem Malaysia ke-22 menerusi watak sama dalam filem KAMI The Movie. 

Dalam bidang muzik, bakat Nas-T sebagai DJ mula dikesan oleh DJ Fuzz sejak dibangku sekolah lagi. Beliau kemudiaannya menyertai kumpulan Dragon Red sebagai pemain meja pusng yang mana kugiran ini berjaya meraih anugerah Artis Inggeris Tempatan Baru Terbaik di Anugerah Industri Muzik ke-14 pada tahun 2007. Nas-T keluar dari Dragon Red pada 2008, selain itu, beliau juga muncul sebagai DJ tetap untuk rancangan bual bicara L8 Nite with Lo bersama Jason Lo. 

Bakat Nas-T lebih bersinar dalam bidang lakonan apabila membintangi banyak drama TV popular seperti KAMI, Kamelia Katrina, Ghost, Blogger Boy dan Lagenda Budak Setan The Series. Beliau juga aktif dalam sukan bina badan dan pernah memasuki beberapa pertandingan bina badan dalam kategori “men’s physique”

Kehidupan peribadi
Nas-T telah sah menjadi suami kepada Atita Haris pada 29 Januari 2016 dalam sebuah majlis tertutup yang diadakan  pada pukul 7.30 pagi di Surau Al-Ikhlas, Subang Jaya, Selangor. Kemalia Othman (4 Februari 2016). Nas-T & Atita Nikah Awal Selepas Foto Kursus Kahwin Tersebar. mStar Online. Akui Nas-T lelaki pilihan Utusan Malaysia (15 April 2013). Dicapai pada 23 Mac 2014.

Beliau dikurniakan tiga anak termasuk seorang anak tiri dari perkahwinan terdahulu isterinya.Zaidi Mohamad (2 Februari 2017). Hidup Nas T berubah 360 darjah Berita Harian. Dicapai pada 22 Mac 2017. Anak sulungnya dari perkahwinannya dengan Atita, Nas Taliyah binti Nas Muammar Zar dilahirkan pada sambutan Maulidur Rasul dan anak keduanya Nur Halili binti Nas Muammar Zar dilahirkan pada 21hb December 2021 Zaidi Mohamad (13 Disember 2016). Nas T sambut Maulidur Rasul dengan kelahiran anak Berita Harian. Dicapai pada 22 Mac 2017.

Filemografi

Diskografi
Album bersama Dragon Red
 Holocaust (2006)

Anugerah dan pencapaian
 Artis Inggeris Tempatan Baru Terbaik - Dragon Red - Anugerah Industri Muzik ke-14
  Pelakon Pembantu Lelaki Terbaik (FFM) - Filem: KAMI The Movie - Festival Filem Malaysia ke-22 (Pencalonan)
 Pelakon Pembantu Lelaki Terbaik (Filem) - Filem: KAMI The Movie - Anugerah Skrin 2009 (Pencalonan)
Tempat ke 2 dalam pertandingan Pioneer CDJ Battle 2002
Tempat ke 2 dalam Fear Factor Malaysia 2012
Juara Fear Factor (episod) - NTV 7 2007
 Pelakon Pembantu Lelaki Terbaik (FFM) - Filem: Air Force The Movie : Selagi Bernyawa - Festival Filem Malaysia ke-32 2022 (Pencalonan)

Rujukan

Pautan luar




Kategori:Kelahiran 1983
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Orang dari Kuala Lumpur
Kategori:Peragawan Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pengacara televisyen Malaysia
Kategori:Pemuzik Malaysia